Sarèhning ingkang sade maesa wau kalerehan sampeyan piyambak, kang sarta sampun anampèni yatra patumbasipun, kasêksèn dêmang ing dhusun Galonggong, pamanah kula sampun sah ing panumbasipun. Kula sumôngga ingkang dados panggihpamanggih. sampeyan, wondening aturipun bêkêl pun Wirakrama, yèn dipun gêtangigêntangi. dhatêng pun Jayadikrama punika dora, awit pun Jayadikrama kula dangu botên rumaos kadhatêngan pun Wirakrama, kalih tôngga têpalihipun inggih botên wontên sumêrêp sarta botên wontên mirêng gêntangan.